Marja Tarna

Marja Tarna (s. 1946 Kiukainen) on suomalainen kuvataiteilija. Hänen puolisonsa on taidemaalari Juhani Tarna. 

Tarna opiskeli Kankaanpään taidekoulussa vuosina 1965–1968 ja kuului ensimmäiseen Kankaanpään taidekoulun suorittaneeseen taiteilijaryhmään.

Taide 
Tarnan varhaiset työt edustavat melko askeettista konkretismia, mutta hän päätyi vähitellen vapaamuotoiseen ja lyyriseen kuvakieleen. Myöhemmissä töissään Tarna esittää aiheen eri tasoisina abstraktioina, mutta välittää vaikutelman luonnosta tapahtumineen, yksityiskohtineen ja ihmisineen. Tarnan itsensä mukaan taiteilijan työ ei ole niinkään kiinni ideoiden loistavuudesta kuin omasta näkemyksestä ja sen kestävyydestä.

Maalausten lisäksi Tarna on tehnyt keramiikkaveistoksia.

Lähteet 

Suomalaiset taidemaalarit
Vuonna 1946 syntyneet
Elävät henkilöt